sukhrobnurali/uzbek-legal-corpus huggingface dataset:
OʻZBEKISTON RESPUBLIKASIDA PASPORT REJIMINI KUChAYTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Oʻzbekiston Respublikasida pasport tizimi toʻgʻrisidagi nizom”ni amalga kiritish haqida” 1994-yil 24-dekabrdagi Farmoni va shu asosda chiqarilgan Hukumat qarorlarining ijrosini tekshirish bu borada joylarda hokimliklar va bevosita masʼul boʻlgan mutasaddi idoralar faoliyatida jiddiy nuqsonlarga yoʻl qoʻyilayotganini koʻrsatdi. Qoraqalpogʻiston Respublikasi Vazirlar Kengashi, Toshkent shahri va viloyatlar hokimliklarining masʼuliyatsizligi oqibatida, bir qator shahar va tumanlarda pasportlarni berish va almashtirish ishlarini amalga oshiruvchi komissiyalar deyarli faoliyat koʻrsatmagan. Surxondaryo, Qashqadaryo viloyatlarida aholiga pasport topshirish koʻrsatkichlarini koʻpaytirib koʻrsatish, Toshkent shahri, Buxoro, Jizzax, Navoiy, Namangan, Samarqand va Sirdaryo viloyatlarida ichki ishlar idoralarining xodimlari tomonidan qonunsiz ravishda pasport berish holatlari oʻrin olgan. Joylarda pasport rejimini taʼminlash hamda xorijiy fuqarolarning Oʻzbekistonga kelishi, yashashi va chiqib ketishi haqidagi qonunlarga rioya etilishi yetarli darajada tashkil etilmagan. Soliq va moliya idoralari pasportlar va maʼmuriy jarimalardan davlat budjetiga tushadigan mablagʻlar yuzasidan nazorat olib bormagan. Respublikada pasport islohotini amalga oshirishni jadallashtirish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi raisi, Toshkent shahar va viloyatlar hokimlariga aniqlangan kamchiliklarni bartaraf etish, masʼuliyatsizlikka yoʻl qoʻygan mansabdor shaxslarga nisbatan keskin choralar koʻrish, pasportlarni berish va almashtirish ishlarini amalga oshiruvchi komissiyalarning faoliyatini jadallashtirish maqsadida pasport tizimlarining moddiy-texnik taʼminot darajasini yaxshilash choralarini koʻrish topshirilsin. 2. Oʻzbekiston Respublikasi Ichki ishlar vazirligi (Z. A. Almatov) ikki hafta muddatda Respublika hududida pasport rejimini takomillashtirish boʻyicha qoʻshimcha tadbirlar ishlab chiqsin, mansabini suiisteʼmol qilgan xodimlarning javobgarligini hal etib, pasport tizimi xodimlari orasida intizom va qonunchilikka rioya qilishni mustahkamlash yuzasidan choralar belgilasin. 3. Oʻzbekiston Respublikasi Prokuraturasiga (B. M. Mustafoyev) pasport islohotini amalga oshirish ustidan nazoratni yanada kuchaytirish, bu sohada qonunbuzarlikka yoʻl qoʻygan mansabdor shaxslarga nisbatan jinoiy javobgarlikkacha boʻlgan qatʼiy choralar koʻrish topshirilsin. 4. Respublika Davlat soliq qoʻmitasi (V. S. Beganov) va Moliya vazirligi (J. B. Sayfiddinov) pasportlardan tushadigan toʻlovlar hamda maʼmuriy jarimalarning toʻla miqdorda va oʻz vaqtida davlat budjetiga tushishi yuzasidan nazorat oʻrnatsinlar. 5. Mazkur qarorning ijrosi ustidan nazorat Oʻzbekiston Respublikasi Bosh vaziri Oʻ. T. Sultonov zimmasiga yuklansin.
1998/99 OʻQUV YILIDAOʻZBEKISTON RESPUBLIKASINING OLIY TAʼLIM MUASSASALARIGA QABUL TOʻGʻRISIDA
(resolution, 1999-06-02)

“Taʼlim toʻgʻrisida” va “Kadrlar tayyorlash milliy dasturi toʻgʻrisida”gi Oʻzbekiston Respublikasi qonunlarini, Oʻzbekiston Respublikasi Prezidentining “Taʼlim-tarbiya va kadrlar tayyorlash tizimini tubdan isloh qilish, barkamol avlodni voyaga yetkazish toʻgʻrisida”gi Farmonini bajarish yuzasidan zamonaviy bilimlar va koʻnikmalarga ega boʻlgan yuqori malakali mutaxassislar tayyorlash, umumiy oʻrta va oʻrta maxsus, kasb-hunar taʼlimi tizimini zamonaviy talablarga javob beradigan oʻqituvchi va pedagog-muhandislar bilan taʼminlash, hamda oliy taʼlim muassasalariga qobiliyatli yoshlarni sifatli tanlab olish maqsadida Vazirlar Mahkamasi qaror qiladi: 1. 1998/99 oʻquv yilida bakalavrlar tayyorlash boʻyicha umumiy qabul soni 42 ming, shu jumladan 21 ming davlat grantlari asosidagi qabul kvotalari belgilanib, ular Oʻzbekiston Respublikasining oliy taʼlim muassasalari hamda taʼlim yoʻnalishlari boʻyicha 1 va 2-ilovalarga* muvofiq taqsimlansin. Belgilansinki: oliy taʼlim muassasalariga oʻrnatilgan qabul rejasining 50 foizi davlat grantlari hisobidan, qolgan 50 foizi toʻlov-kontrakt asosida tashkil etilsin; oliy taʼlim muassasalariga qabul barcha uchun (ham grantlar, ham kontrakt boʻyicha) teng huquqlilik, yagona qabul qoidalari asosida amalga oshirilib, test sinovlarida eng yuqori ball toʻplagan abituriyentlarning davlat grantlari boʻyicha birinchi navbatda qabul qilinish huquqi taʼminlansin; qolgan abituriyentlar test ballari reytingi asosida oʻrnatilgan toʻlov-kontrakt kvotalari doirasida qabul qilinish huquqiga egadir. 2. Qabulni tashkil etish bilan bogʻliq masalalarni echish uchun Oʻzbekiston Respublikasi taʼlim muassasalariga qabul qilish boʻyicha Davlat komissiyasining tarkibi 3-ilovaga* muvofiq tasdiqlansin. 3. Davlat komissiyasi Vazirlar Mahkamasiga: Oʻzbekiston Respublikasining oliy taʼlim muassasalariga talabalar qabul qilish tartibi va qoidalari toʻgʻrisidagi nizomga ushbu qaror talablari asosida tegishli oʻzgartirishlar; yuridik va jismoniy shaxslardan tushgan arizalar va test sinovlari natijalaridan kelib chiqqan holda, taʼlim muassasalariga oʻrnatilgan umumiy qabul rejasi doirasida, taʼlim yoʻnalishlari va qabul koʻrsatkichlari boʻyicha zarur boʻlgan oʻzgartirishlar toʻgʻrisida takliflar kiritsin. 4. Oliy taʼlim muassasalariga ega boʻlgan vazirlik va idoralar bir hafta muddatda oʻzlariga qarashli taʼlim muassasalariga grantlarni va toʻlov-kontrakt asosidagi oʻrinlar kvotasini taʼlim shakllari va tillari boʻyicha taqsimlash toʻgʻrisidagi takliflarni Davlat komissiyasiga tasdiqlash uchun kiritsinlar. 6. Oʻzbekiston Respublikasi Vazirlar Mahkamasining 1997-yil 1-iyuldagi 332-son qarori oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Bosh vazir oʻrinbosari A. A. Azizxoʻjayev zimmasiga yuklansin.
“OʻZ-SAMSUNG ELEKTRONIKS” OʻZBEKISTON — KOREYA QOʻSHMA KORXONASINI TASHKIL ETISH TOʻGʻRISIDA
(resolution, 1998-05-22)

Ichki bozorni sifatli maishiy elektron apparatlar bilan toʻldirish va uni eksportga ishlab chiqarishni koʻpaytirish uchun shart-sharoitlar yaratish maqsadida Vazirlar Mahkamasi qaror qiladi: 1. “Oʻzeltexsanoat” uyushmasining “Algoritm” ochiq turdagi aksiyadorlik jamiyati negizida maishiy elektron apparatlar ishlab chiqaruvchi, 1 va 2-ilovalarga* muvofiq dastlabki ustav jamgʻarmasi tuzilmasiga va mahsulot ishlab chiqarish dasturiga ega boʻlgan “Oʻz-Samsung Elektroniks” Oʻzbekiston — Koreya qoʻshma korxonasini tashkil etish toʻgʻrisidagi taklifiga rozilik berilsin. 2. Loyihaning texnik-iqtisodiy asoslanishiga muvofiq: eksport hajmi 1999-yildagi 21 foizdan 2002-yilda 51 foizgacha yetkazilishi, keyinchalik eksport qilinadigan mahsulotlar ulushi koʻpaytirilishi; mahsulotlarning uzellari va detallarini tayyorlashni mahalliylashtirish darajasi 1999-yildagi 27 foizdan 2002-yilda 50 foizgacha yetkazilishi maʼlumot uchun qabul qilinsin. “Oʻzeltexsanoat” uyushmasi “Oʻz-Samsung Elektroniks” qoʻshma korxonasi bilan birgalikda qoʻshma korxonaning mahsulotlarini ishlab chiqarish va sotish, shu jumladan, eksportga ham sotish boʻyicha biznes-reja har yili ishlab chiqilishini va tasdiqlanishini taʼminlasin. 3. Oʻzbekiston Respublikasi Makroiqtisodiyot va statistika vazirligi “Oʻz-Samsung Elektroniks” qoʻshma korxonasida maishiy elektron apparatlar ishlab chiqarish loyihasini Oʻzbekiston Respublikasining Investitsiya dasturiga kiritsin. 4. Qoʻshma korxona ishlab chiqarish faoliyati boshlangan paytdan boshlab 5 yil muddatga respublikaga olib kelinayotgan materiallar, buyumlar va asbob-uskunalar uchun boj va qoʻshilgan qiymat soligʻi toʻlashdan ozod qilinsin. 5. Oʻzbekiston Respublikasi Mehnat vazirligi “Algoritm” ochiq turdagi aksiyadorlik jamiyatining buyurtmanomalari boʻyicha loyihani amalga oshirishga jalb qilinayotgan qoʻshma korxona chet ellik xodimlarining ishlab chiqarish faoliyatini amalga oshirishlari uchun zarur boʻlgan ruxsatnomalarning oʻz vaqtida berilishini taʼminlasin. 6. Oʻzbekiston Respublikasi Tashqi ishlar vazirligi, Ichki ishlar vazirligi “Algoritm” ochiq turdagi aksiyadorlik jamiyati buyurtmanomalari boʻyicha, qoʻshma korxonaning xizmatchilari va mutaxassislarini vizalarni rasmiylashtirganlik va roʻyxatdan oʻtkazganlik uchun yigʻimlar toʻlashdan ozod qilgan holda, viza masalalarining hal qilinishini taʼminlasinlar. 7. Qoʻshma korxona masalalari boʻyicha ishlash uchun kelayotgan chet ellik mutaxassislarga yashashlari va respublika hududida transportning barcha turlarida yurishlari uchun Oʻzbekiston Respublikasi fuqarolari uchun nazarda tutilgan tariflar boʻyicha haq toʻlash huquqi berilsin. 9. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR VA QOʻShIMChALAR KIRITISh TOʻGʻRISIDA
(resolution, 2011-11-17)

Vazirlar Mahkamasi qaror qiladi: 1. Oʻzbekiston Respublikasi Hukumatning qarorlariga ilovaga muvofiq oʻzgartirishlar va qoʻshimchalar kiritilsin. 2. Vazirlar Mahkamasining 1996-yil 14-avgustdagi 285-son qarori (Oʻzbekiston Respublikasi QT, 1996-yil, 8-son, 24-modda) bilan tasdiqlangan Oʻzbekiston Respublikasida chetdan keltiriladigan va respublikaning oʻzida ishlab chiqariladigan tamaki mahsulotlari va spirtli ichimliklarga aksiz markalarini qoʻllash tartibi toʻgʻrisidagi Nizomda: a) 8-bandning birinchi xatboshidagi “Qoraqalpogʻiston Respublikasi, viloyatlar va Toshkent shahar davlat soliq boshqarmalari va bojxona xizmatlarida” soʻzlari “Davlat soliq qoʻmitasi va Davlat bojxona qoʻmitasining hududiy organlarida” soʻzlari bilan almashtirilsin; b) 8-bandning ikkinchi xatboshi quyidagi tahrirda bayon qilinsin: “Mahsulot ishlab chiqaruvchilar hamda import qiluvchilar tomonidan nominal qiymati boʻyicha sotib olinayotgan aksiz markalari uchun pul mablagʻlari respublika budjetiga oʻtkaziladi. “Goznak” davlat ishlab chiqarish birlashmasiga aksiz markalarini ishlab chiqarish boʻyicha xarajatlar ularning nominal qiymati doirasida Oʻzbekiston Respublikasi Moliya vazirligi tomonidan respublika budjeti mablagʻlari hisobiga qoplanadi”; v) 9-banddagi “Moliya vazirligi” soʻzlaridan keyin “Davlat bojxona qoʻmitasi” soʻzlari kiritilsin; g) 14-band quyidagi tahrirda bayon qilinsin: “14. Aksiz markalari aksiz soligʻi toʻlanganligi dalili hisoblanadi. Mahalliy tamaki mahsulotlari va spirtli ichimliklar ishlab chiqaruvchilar hamda ularni import qiluvchilar aksiz markalarini ularning nominal qiymati boʻyicha sotib oladilar. Aksiz markalarining qiymati aksiz soligʻi toʻlashda hisobga qoʻshilmaydi. Aksiz markalarini sotib olish xarajatlari (shu jumladan, ularning nominal qiymati), shuningdek, aksiz markalari bilan markalash boʻyicha xarajatlar tamaki mahsulotlari va spirtli ichimliklar ishlab chiqaruvchilar hamda import qiluvchilar chiqimlariga tegishli boʻladi. Tamaki mahsulotlari va spirtli ichimliklarni import qiluvchilar aksiz soligʻini toʻliq miqdorda toʻlaganlaridan keyin aksiz markalarini sotib oladilar. Toʻlangan aksiz soligʻi import qiluvchilarga yuridik shaxslarga faqat kontrakt bekor qilinganda, foydalanilmagan (shu jumladan, shikastlangan) aksiz markalari topshirilgan shartlarda, jismoniy shaxslarga esa foydalanilmagan (shu jumladan, shikastlangan) aksiz markalari taqdim etilgan shartlarda qaytarilishi mumkin”.
OʻZBEKISTON RESPUBLIKASI BOJXONA HUDUDIGA ETIL SPIRTINI OLIB KELISHNI TAQIQLASH TOʻGʻRISIDA
(resolution, 2018-08-20)

Alkogolli mahsulotlar ishlab chiqarishga davlat monopoliyasini, ichki bozorni, isteʼmolchilar huquqlarini va aholi sogʻligini himoya qilishni taʼminlash, Oʻzbekiston Respublikasi bojxona hududiga etil spirtining gʻayriqonuniy olib kelinishining oldini olish maqsadida Vazirlar Mahkamasi qaror qiladi: 1. Oʻzbekiston Respublikasi bojxona hududiga etil spirtini transportning barcha turlari bilan olib kelish taqiqlansin, tranzit bundan mustasno. 2. Oʻzbekiston Respublikasi Davlat bojxona qoʻmitasi, Davlat soliq qoʻmitasi Oʻzbekiston Respublikasi bojxona hududiga etil spirti gʻayriqonuniy olib kelinganda va tranzit orqali oʻtkazilganda hamda shunday hollar korxonalarda va savdoda aniqlanganda spirtni qonun hujjatlarida belgilangan tartibda davlat daromadiga oʻtkazish boʻyicha tegishli chora-tadbirlar koʻrsinlar. 3. Vazirlar Mahkamasining “Oʻzbekiston Respublikasi boj hududiga oziq-ovqat etil spirti olib keltirishni tartibga solish toʻgʻrisida” 1998-yil 27-fevraldagi 85-son qarorining 2 va 3-bandlari oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I. H. Joʻrabekov zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 1998-05-14)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. Tasdiqlansin: 1998-yil 13-aprelda Toshkent shahrida Oʻzbekiston Respublikasi Hukumati bilan Turkiya Respublikasi Jumhuriyati oʻrtasida imzolangan savdo va iqtisodiy hamkorlik toʻgʻrisidagi Bitim; 1998-yil 9-aprelda Toshkent shahrida Oʻzbekiston Respublikasi Hukumati bilan Finlandiya Respublikasi Hukumati oʻrtasida imzolangan ikkiyoqlama soliq solinishining oldini olish hamda daromad soliqlarini toʻlashdan bosh tortishni bartaraf qilish toʻgʻrisidagi Bitim. 2. Oʻzbekiston Respublikasi Bosh vazirining oʻrinbosarlari, Tashqi ishlar vaziri A.X. Kamilov tomonidan mazkur shartnomalar boʻyicha Oʻzbekiston Respublikasining majburiyatlarining oʻz vaqtida bajarilishi ustidan nazoratni taʼminlasin.
Boshoqli don ekinlarining xarid narxlarini oshirish toʻgʻrisida
(resolution, 2021-02-22)

Gʻalla ekuvchi xoʻjaliklarni boshoqli ekinlar doni yetishtirishni koʻpaytirishga ragʻbatlantirish maqsadida va moddiy-texnika resurslariga narxlarning oshganligi munosabati bilan Vazirlar Mahkamasi qaror qiladi: 1. 1998-yilgi hosilidan boshlab boshoqli ekinlar doni uchun oʻrtacha xarid narxlari quyidagi miqdorlarda belgilansin: bugʻdoy — 11000 soʻm./t; javdar — 10450 soʻm./t; arpa va suli — 8800 soʻm./t; 2. Oʻzbekiston Respublikasi Moliya vazirligi oʻn kun muddatda boshoqli ekinlar doni uchun yangi xarid narxlari preyskurantini ishlab chiqsin va tegishli vazirliklar va idoralarga yetkazsin. 3. Oʻzbekiston Respublikasi Vazirlar Mahkamasining 1997-yil 7-maydagi 231-son qarori bilan tasdiqlangan boshoqli ekinlar doni xarid narxlari oʻz kuchini yoʻqotgan deb hisoblansin.
SAVDO-IQTISODIY VA ILMIY-TEXNIKAVIY HAMKORLIK BOʻYICHA OʻZBEKISTON — SLOVAKIYA HUKUMATLARARO KOMISSIYASINI TASHKIL ETISH TOʻGʻRISIDA
(resolution, 2005-09-08)

Savdo-iqtisodiy va ilmiy-texnikaviy hamkorlik boʻyicha Oʻzbekiston — Slovakiya hukumatlararo komissiyasini tashkil etish toʻgʻrisida Oʻzbekiston Respublikasi Hukumati bilan Slovakiya Respublikasi oʻrtasidagi Bitimni amalga oshirish maqsadida Vazirlar Mahkamasi qaror qiladi: 1. Hukumatlararo komissiyaning Oʻzbekistonga oid qismi ilovaga muvofiq tarkibida tasdiqlansin. 2. Quyidagilar: respublika vazirliklari, idoralari va tashkilotlarining Slovakiya Respublikasi bilan savdo-iqtisodiy va ilmiy-texnikaviy hamkorlikni rivojlantirishga oid faoliyatini muvofiqlashtirish funksiyalarini bajarish hukumatlararo komissiyaga; savdo-iqtisodiy va ilmiy-texnikaviy hamkorlik boʻyicha hukumatlararo komissiya kotibiyati funksiyalarini bajarish Oʻzbekiston Respublikasi Tashqi iqtisodiy aloqalar, investitsiyalar va savdo vazirligiga yuklansin. 3. Savdo-iqtisodiy va ilmiy-texnikaviy hamkorlik boʻyicha hukumatlararo komissiya Slovakiya tomoni bilan kelishgan holda 1998-yil may oyining ikkinchi oʻn kunligida Toshkent shahrida savdo-iqtisodiy va ilmiy-texnikaviy hamkorlik boʻyicha hukumatlararo komissiyaning birinchi yigʻilishini oʻtkazsin. 4. Mazkur qarorning bajarilishini nazorat qilish Vazirlar Mahkamasining Tashqi iqtisodiy faoliyatni muvofiqlashtirish departamentiga yuklansin.
RESPUBLIKA BALIQChILIK TABIIY SUV HAVZALARIDAN FOYDALANIShNI YaXShILASh VA BALIQ RESURSLARI MUHOFAZASINI KUChAYTIRISh ChORA-TADBIRLARI TOʻGʻRISIDA
(resolution, 2021-02-22)

6. Baliq va baliq mahsulotlari faqat tumanlar va shaharlar hokimliklari tomonidan belgilanadigan joylarda, ular sanitariya talablariga muvofiq jihozlangan taqdirdagina sotilishi mumkinligi belgilab qoʻyilsin. Tumanlar va shaharlar hokimliklariga sanitariya talablariga javob bermaydigan sharoitlarda baliq va baliq mahsulotlarini sotish bilan shugʻullanuvchi yuridik va jismoniy shaxslarni davlat roʻyxatidan oʻtkazish taqiqlansin. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston Respublikasi Davlat soliq qoʻmitasi, Ichki ishlar vazirligi, Sogʻliqni saqlash vazirligi sanitariya meʼyorlari va savdo qoidalarini buzgan holda baliq va baliq mahsulotlari sotishning oldini olish maqsadida bozorlar, magistral yoʻllarni muntazam ravishda tekshirib tursinlar.
OʻZBEKISTON RESPUBLIKASI VAZIRLAR MAHKAMASINING 1992-YIL 31 DEKABRDAGI 606-SON QARORIGA OʻZGARTIRIShLAR VA QOʻShIMChALAR KIRITISh TOʻGʻRISIDA
(resolution, 2003-04-02)

Ish bilan taʼminlashga koʻmaklashish davlat jamgʻarmasi mablagʻlari hisobidan kreditlar berish hisobiga dehqon va fermer xoʻjaliklarini yanada rivojlantirish, kichik va oilaviy tadbirkorlikni qoʻllab-quvvatlash, fuqarolarni oʻzini-oʻzi mehnat faoliyati bilan band qilish va qishloq joylarda koʻproq ish oʻrinlari yaratishni kengaytirish maqsadida Vazirlar Mahkamasi qaror qiladi: Vazirlar Mahkamasining 1992-yil 31-dekabrdagi 606-son qaroriga kiritiladigan oʻzgartirishlar va qoʻshimchalar ilovaga muvofiq tasdiqlansin. 1. Qarorning nomi va matnidagi “Ish bilan taʼminlashga koʻmaklashish respublika jamgʻarmasi” soʻzlari “Ish bilan taʼminlashga koʻmaklashish davlat jamgʻarmasi” soʻzlari bilan almashtirilsin. 2. Qarorga ilova qilingan “Ish bilan taʼminlashga koʻmaklashish respublika jamgʻarmasi haqida nizom” ning nomi va matnidagi “Ish bilan taʼminlashga koʻmaklashish respublika jamgʻarmasi” soʻzlari “Ish bilan taʼminlashga koʻmaklashish davlat jamgʻarmasi” soʻzlari bilan almashtirilsin. 3. Qarorga ilova qilingan “Ish bilan taʼminlashga koʻmaklashish respublika jamgʻarmasi haqida nizom”ning 6-bandi oxiriga quyidagi xat boshi kiritilsin: “qishloq joylardagi dehqon va fermer xoʻjaliklariga, kichik va oilaviy korxonalarga yangi ish joylari tashkil qilish hisobiga ularni rivojlantirish va kengaytirishni ragʻbatlantirish uchun qaytarish, qaytarilishini taʼminlash va toʻlash shartlari asosida oʻrtacha muddatli kreditlar berish”.
VAZIRLAR MAHKAMASINING “OʻZBEKISTON—TURKIYA LITSEYLARINING FAOLIYATINI TAShKIL ETISh VA RIVOJLANTIRISh ChORA-TADBIRLARI TOʻGʻRISIDA” 1993 YIL 27-MAYDAGI 255-SON QARORIGA OʻZGARTIRISh KIRITISh TOʻGʻRISIDA
(resolution, 2008-08-07)

Vazirlar Mahkamasi qaror qiladi: Vazirlar Mahkamasining 1993-yil 27-maydagi 255-son qarorining 6-bandi quyidagi tahrirda bayon qilinsin: “6. Oʻzbekiston Respublikasi Tashqi ishlar vazirligiga Oʻzbekiston — Turkiya litseylarida ishlash uchun taklif etilayotgan turkiyalik mutaxassislar va ularning oila aʼzolariga Oliy va oʻrta maxsus taʼlim vazirligi hamda Xalq taʼlimi vazirligi iltimosnomalariga asosan kirish-chiqish vizalarini belgilangan tartibda konsullik yigʻimlari olmasdan rasmiylashtirib berish yuklansin. Oʻzbekiston Respublikasi Ichki ishlar vazirligi Oʻzbekiston — Turkiya litseylarida ishlayotgan turkiyalik fuqarolar, ularning oila aʼzolarini davlat bojlarini toʻlashdan ozod qilib, chiqish-kirish viza muddatlarini uzaytirish, turar joylardan roʻyxatdan oʻtkazish hamda boʻlish muddatlarini uzaytirish bilan bogʻliq masalalarni Oliy va oʻrta maxsus taʼlim vazirligi va Xalq taʼlimi vazirligi iltimosnomalariga asosan amalga oshirilishini taʼminlasin”.
SAVDO-IQTISODIY VA ILMIY-TEXNIKAVIY HAMKORLIK BOʻYICHA OʻZBEKISTON-LATVIYA HUKUMATLARARO KOMISSIYASINING OʻZBEKISTONGA OID QISMINI TUZISH TOʻGʻRISIDA
(resolution, 1998-12-14)

Savdo-iqtisodiy va ilmiy-texnikaviy hamkorlik boʻyicha Oʻzbekiston — Latviya hukumatlararo komissiyasini tuzish toʻgʻrisidagi Oʻzbekiston Respublikasi Hukumati bilan Latviya Respublikasi Hukumati oʻrtasidagi Bitimni roʻyobga chiqarish maqsadida Vazirlar Mahkamasi qaror qiladi: 1. Savdo-iqtisodiy va ilmiy-texnikaviy hamkorlik boʻyicha Oʻzbekiston — Latviya hukumatlararo komissiyasining Oʻzbekistonga oid qismi tarkibi ilovaga muvofiq tasdiqlansin. 2. Savdo-iqtisodiy va ilmiy-texnikaviy hamkorlik boʻyicha Oʻzbekiston — Latviya hukumatlararo komissiyasi kotibiyati funksiyalarini bajarish Oʻzbekiston Respublikasi Tashqi iqtisodiy aloqalar vazirligiga yuklansin. 3. Latviya tomonining Savdo-iqtisodiy va ilmiy-texnikaviy hamkorlik boʻyicha hukumatlararo komissiyaning birinchi yigʻilishini 1998-yil may oyining uchinchi oʻn kunligida Riga shahrida oʻtkazish toʻgʻrisidagi taklifi qabul qilinsin. 4. Mazkur qarorning bajarilishini nazorat qilish Vazirlar Mahkamasining Tashqi iqtisodiy faoliyatni muvofiqlashtirish departamentiga yuklansin.
IKKINChI JAHON URUShI IShTIROKChILARINI RAGʻBATLANTIRISh TOʻGʻRISIDA
(decree, 2021-04-30)

1941 — 1945-yillardagi ikkinchi jahon urushida fashizm ustidan qozonilgan Gʻalaba kunining bayram qilinishi munosabati bilan va urush ishtirokchilarini moddiy ragʻbatlantirish maqsadida: 1. Ikkinchi jahon urushi nogironlari va ishtirokchilariga 1500 soʻm (ikkita eng kam ish haqi) miqdorida bir martadan pul mukofoti belgilansin. 2. Ushbu Farmonni amalga oshirish bilan bogʻliq xarajatlar uchun mablagʻ respublika budjeti hisobidan ajratilsin. 3. Oʻzbekiston Respublikasi Moliya vazirligi, Markaziy banki, Ijtimoiy taʼminot vazirligi, Mudofaa vazirligi, Ichki ishlar vazirligi, Milliy xavfsizlik xizmati va Favqulodda vaziyatlar vazirligi mazkur pul mukofoti toʻlanishini taʼminlasin.
OʻZBEKISTON RESPUBLIKASINING “OʻZBEKISTON RESPUBLIKASI XALQ USTASI” FAXRIY UNVONINI TAʼSIS ETISh TOʻGʻRISIDA
(law, 1998-05-01)

Oʻzbekiston Respublikasi Oliy Majlisi qaror qiladi: 1. “Oʻzbekiston Respublikasi xalq ustasi” faxriy unvoni taʼsis etilsin. 2. Oʻzbekiston Respublikasining 1996-yil 26-aprelda qabul qilingan “Oʻzbekiston Respublikasining faxriy unvonlarini taʼsis etish toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1996-yil, № 5-6, 64-modda; 1997-yil, № 2, 64-modda) 1-moddasi “Oʻzbekiston Respublikasi xalq rassomi” degan soʻzlardan soʻng quyidagi mazmundagi xatboshi bilan toʻldirilsin: “Oʻzbekiston Respublikasi xalq ustasi”. 3. Oʻzbekiston Respublikasining 1996-yil 26-aprelda qabul qilingan “Oʻzbekiston Respublikasining faxriy unvonlarini taʼsis etish toʻgʻrisida”gi Qonuni bilan tasdiqlangan Oʻzbekiston Respublikasining faxriy unvonlari toʻgʻrisidagi Nizom “Oʻzbekiston Respublikasi xalq rassomi” faxriy unvoniga oid matndan keyin quyidagi mazmundagi xatboshi bilan toʻldirilsin: “Oʻzbekiston Respublikasi xalq ustasi” faxriy unvoni xalq badiiy hunarmandchiligi va amaliy sanʼatni rivojlantirishda alohida xizmat koʻrsatgan xalq ustalariga ularning milliy madaniyatni yanada rivojlantirish va isteʼdodli yoshlarni tayyorlashga qoʻshgan hissalari uchun beriladi”; 4. Oʻzbekiston Respublikasining 1996-yil 26-aprelda qabul qilingan “Oʻzbekiston Respublikasining faxriy unvonlarini taʼsis etish toʻgʻrisida”gi Qonuni bilan tasdiqlangan Oʻzbekiston Respublikasi faxriy unvonlarining koʻkrak nishonlari tavsifi “Oʻzbekiston Respublikasi xalq rassomi” faxriy unvonining koʻkrak nishoni tavsifidan keyin quyidagi mazmundagi matn bilan toʻldirilsin: Koʻkrak nishoni 0,25 mikron qalinlikda tilla qoplangan 925 probali kumushdan tayyorlanib, diametri 34 millimetrli doira shaklida boʻladi. Nishonning qalinligi 2,2 millimetr. Nishonning hoshiyalangan tekis yuz tomonida xalq ustalari yasagan buyumlar (qumgʻon, lagan va xontaxta), pastki oʻng chekkasida dafna navdasi tasvirlangan. Nishonning chap qismi yuqorirogʻidan “XALQ USTASI” degan yozuv gorizontal holatda joy olgan. Nishonning orqa tomonida Oʻzbekiston Respublikasining Davlat gerbi tasvirlangan. Tasvirlar va yozuv qabariq. Koʻkrak nishoni ichki qismiga Oʻzbekiston Respublikasining Davlat bayrogʻi ranglaridagi shoyi lenta sirilgan qadagʻichga halqa va ilmoqcha yordamida ulanadi”.